**EÖTVÖS LORÁND TUDOMÁNYEGYETEM****TERMÉSZETTUDOMÁNYI KAR**

HALLGATÓI ÖNKORMÁNYZAT

Elnök

1117 Budapest, Pázmány Péter sétány 1/A. Telefon/fax: 372-2654

#### PÁLYÁZATI KIÍRÁS **RENDEZVÉNYSZERVEZŐ** REFERENS TISZTSÉGRE

Az ELTE TTK HÖK Alapszabályának 67-68. § alapján pályázatot ír ki rendezvényszervező referensi tisztségre.

A rendezvényszervező referens feladatköre:

* együttműködés a TTK HÖK tisztségviselőivel
* kari rendezvények szervezésének koordinálása
* szakterületi rendezvények szervezési támogatása
* együttműködés az EHÖK-kel és a részönkormányzatokkal rendezvények kérdésében

A feladatokat a TTK HÖK Alapszabályának tisztségviselőkre vonatkozó általános rendelkezéseinek, valamint a Hallgatói Önkormányzat alapelveinek figyelembevételével kell ellátnia.

A tisztségviselői ösztöndíj a TTK HÖK Alapszabályának 76. § (3) bekezdése alapján legfeljebb a hallgatói normatíva 25 százaléka. A Küldöttgyűlés határozatával ettől alacsonyabb ösztöndíjat is állapíthat meg.

TTK HÖK Alapszabály 70. § (2): „*A Küldöttgyűlés csak olyan személy pályázatát tárgyalhatja, aki a tisztségviselői poszt betöltését tárgyaló ülés hivatalos meghívójában szereplő kezdeti időpont előtt 72 – alakuló küldöttgyűlési ülés esetén 96 – órával benyújtotta pályázatát az adott tisztségre és azt a képviselőknek elektronikusan eljuttatta. Különösen indokolt esetben a testület ettől a rendelkezéstől kétharmados többséggel eltekinthet.*”

Jeges Viktor Péter  
Elnök